न्यूयॉर्क टाइम्स ने इस पर रिपोर्ट प्रकाशित की है। उसके मुताबिक, चीन ने उइगर मुसलमानों को ‘देशभक्त’ और ‘वफादार’ बनाने के नाम पर ये कैंप शुरू किए हैं। यहां अल्पसंख्यक मुसलमान जबरन लाए जाते हैं। फिर उन्हें यहां कम से कम दो महीने रहना होता है। इस दौरान चीनी भाषा, कानून और रोजगार आदि का प्रशिक्षण दिया जाता है। कई संस्थाएं चीन के इस प्रयास की कड़ी आलोचना कर चुकी हैं। उनका कहना है कि चीनी सरकार ऐसी कोशिशों से उइगर मुसलमानों की सांस्कृतिक पहचान नष्ट करना चाहती है।